Ο **Ιγκόρ Ενγκόνγκα Νοβάλ** (ισπανικά: *Igor Engonga Noval,* 4 Ιανουαρίου 1995) είναι επαγγελματίας ποδοσφαιριστής από την Ισημερινή Γουινέα, γεννημένος στην Ισπανία, ο οποίος αγωνίζεται ως κεντρικός αμυντικός για τη Φουτόρο Κινγκς.

Σταδιοδρομία σε συλλόγους
-------------------------

Γεννημένος στο Σανταντέρ της Κανταβρίας, ο Ενγκόνγκα ξεκίνησε την επαγγελματική σταδιοδρομία του στην Χιμνάστικα ντε Τορελαβέγκα. Έκανε το επίσημο ντεμπούτο του τη σεζόν 2012-13, με το σύλλογο να υποβιβάζεται στη Σεγούντα Ντιβισιόν Β. 

Στις 13 Δεκεμβρίου 2013, εντάχθηκε στη Θέλτα Βίγο, όπου στάλθηκε στην ομάδα *Juvenil*. Στις 7 Αυγούστου 2014, μετακινήθηκε με μονοετή δανεισμό στην Τροπεθόν της Σεγούντα Ντιβισιόν Β, για τη σεζόν 2014-15.

Στις 31 Ιουλίου 2015, ο Ενγκόνγκα εντάχθηκε στην Κλουμπ Πορτουγκαλέτε στην τρίτη κατηγορία. Στις 16 Ιουλίου 2016, υπέγραψε συμβόλαιο με την Αλμερία Β.

Τον Αύγουστο του 2019, εντάχθηκε στη Δόξα Δράμας της Α2 Εθνικής.

Διεθνής σταδιοδρομία
--------------------

Ο παππούς του πατέρα του Ενγκόνγκα, Βιθέντε Ενγκόνγκα Ενγκουέμα, γεννήθηκε στο Μπισάμπατ του Κιέ-Ντεμ, κάνοντάς τον επιλέξιμο τόσο για την Εθνική Ισημερινής Γουινέας όσο και για την Εθνική Ισπανίας. 

Στις 7 Ιανουαρίου του 2015, ο Ενγκόνγκα έκανε το διεθνές ντεμπούτο του, μπαίνοντας ως αλλαγή σε μία φιλική ισοπαλία με 1-1 εναντίον του Πράσινου Ακρωτηρίου. Μία μέρα αργότερα, συμπεριλήφθηκε στον κατάλογο των 23 παικτών του Εστέμπαν Μπέκερ για το Κύπελλο Εθνών Αφρικής του 2015, αλλά δεν έπαιξε στο τουρνουά, στο οποίο η Ισημερινή Γουινέα τερμάτισε τέταρτη στον όμιλο της. 

Σημείωσε το πρώτο γκολ του για την Ισημερινή Γουινέα στις 6 Ιουνίου 2015, σημειώνοντας στο 17ο λεπτό το μοναδικό γκολ μίας φιλικής νίκης επί της Ανδόρας.

Προσωπική ζωή
-------------

Ο Ιγκόρ είναι γιος του πρώην προπονητή της Εθνικής Ισημερινής Γουινέας Όσκαρ Ενγκόνγκα και ανιψιός του πρώην Ισπανού διεθνή ποδοσφαιριστή Βιθέντε Ενγκόνγκα.

Στατιστικά
----------

| Περίοδος | Ομάδα | Συμμ. | Γκολ |
| --- | --- | --- | --- |
| 2013 |  Χιμνάστικα Τορελαβέγκα | 14 | 3 |
| 2014-2015 |  Θέλτα Β | 0 | 0 |
|  Τροπεθόν (δανεικός) | 25 | 0 |
| 2015-2016 |  Πορτουγκαλέτε | 25 | 0 |
| 2016-2019 |  Αλμερία Β | 75 | 7 |
| 2019-2020 |  Δόξα Δράμας | 1 | 0 |
| 2020- |  Φουτούρο Κινγκς | 0 | 0 |

Παραπομπές
----------

1. ↑  «Igor Engonga oficialmente es ya jugador del R.C.Celta de Vigo» [Ο Ιγκόρ Ενγκόνγκα είναι ήδη επισήμως παίκτης της Θέλτα Βίγο] (στα Ισπανικά). Επίσημος ιστότοπος Χιμνάστικα. 13 Δεκεμβρίου 2013. Αρχειοθετήθηκε από το πρωτότυπο στις 11 Ιανουαρίου 2015. Ανακτήθηκε στις 11 Ιανουαρίου 2015.
2. ↑  «Igor Engonga llega cedido al Tropezón» [Ο Ιγκόρ Ενγκόνγκα πηγαίνει με δανεισμό στην Τροπεθόν] (στα Ισπανικά). Vavel. 7 Αυγούστου 2014. Ανακτήθηκε στις 11 Ιανουαρίου 2015.
3. ↑  «Fichaje | Igor Engonga | sub-23 procedente del CD Tropezón | temporada 2015–2016» (στα Ισπανικά). Κλουμπ Πορτουγκαλέτε. 31 Ιουλίου 2015. Ανακτήθηκε στις 8 Σεπτεμβρίου 2016.
4. ↑  «Un Engonga en Almería» [Ο Ενγκόνγκα στην Αλμερία] (στα Ισπανικά). La Voz de Almería. 16 Ιουλίου 2016. Ανακτήθηκε στις 8 Σεπτεμβρίου 2016.
5. ↑  «Igor Engonga se va al fútbol griego» (στα Ισπανικά). Contrameta.com. 11 Αυγούστου 2019. Αρχειοθετήθηκε από το πρωτότυπο στις 13 Αυγούστου 2019. Ανακτήθηκε στις 13 Αυγούστου 2019.
6. ↑  «Hopeful tie of the Nzalang against Cape Verde». Ισημερινή Γουινέα. 8 Ιανουαρίου 2015. Αρχειοθετήθηκε από το πρωτότυπο στις 11 Ιανουαρίου 2015. Ανακτήθηκε στις 11 Ιανουαρίου 2015.
7. ↑  «Igor Engonga disputará la Copa de África con Guinea Ecuatorial» (στα Ισπανικά). Deporte Cabezón. 8 Ιανουαρίου 2015. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 11 Ιανουαρίου 2015.
8. 1 2  «Igor Engonga da el triunfo a Guinea Ecuatorial ante Andorra» (στα ισπανικά). La Vanguardia. 6 Ιουνίου 2015.. Ανακτήθηκε στις 6 Ιουνίου 2015.

Εξωτερικοί σύνδεσμοι
--------------------

* Προφίλ Ιγκόρ Ενγκόνγκα στο BDFutbol
* (Αγγλικά) Ιγκόρ Ενγκόνγκα – Επιδόσεις στις διοργανώσεις της FIFA
* Προφίλ του Ιγκόρ Ενγκόνγκα στο Futbolme (Ισπανικά)
* (Αγγλικά) Προφίλ Ιγκόρ Ενγκόνγκα στο Soccerway